Pohľad na hotel zo Štrbského plesa
Večerný pohľad na hotel
**Grand Hotel Kempinski High Tatras** je päťhviezdičkový hotel, prevádzkovaný skupinou Kempinski Hotels S.A. ktorý sa nachádza na brehu Štrbského plesa (*Tschirmer See*) vo Vysokých Tatrách. 

Hotel bol otvorený v máji 2009 po rekonštrukcii kúpeľného komplexu Hviezdoslav, ktorá stála 42 miliónov eur. Hotel má 98 izieb a apartmánov (vrátane prezidentského a novomanželského apartmánu). Hotel tiež ponúka Spa & Wellness služby.

Poloha
------

Hotel sa nachádza v tesnej blízkosti Štrbského Plesa, ktoré leží v nadmorskej výške 1 351 metrov nad morom.

História
--------

Súčasný hotel *Grand Hotel Kempinski High Tatras* pozostáva z troch prepojených historických budov postavených vedľa seba počas 34 rokov na moréne Štrbského Plesa: *Jánošík* (1893), *Kriváň* (1906) a *Hviezdoslav* (1923). Odlišujú sa rôznymi architektonickými formami, od historického dizajnu až po moderný štýl 20. rokov 20. storočia. Spolu vytvárajú dojem malebnej a zvláštnej stavby s rôznymi tvarmi striech, ktoré dokresľujú panorámu okolitých Vysokých Tatier.

Najstaršou budovou z roku 1893 je Jánošík. Pôvodne ju dal Jozef Szentiványi postaviť pre vlastné potreby a pomenoval ju Jozefova vila. Romantickú malú vilu ozdobenú maľbami a rytinami na fasáde a bohato vybaveným interiérom navštevovali najvyšší predstavitelia aristokracie. Medzi hostí patrili niektorí členovia rodu Habsburgovcov a Koburgovcov, kráľ Srbska Milan a iní.

Po vytvorení Česko-Slovenska vilu pomenovali Jánošík po slovenskom národnom hrdinovi.

Neskôr boli k pôvodnej budove pripojené ďalšie budovy, vrátane Kriváňa (dokončený v roku 1906) a Hviezdoslava (dokončený v roku 1923).

V čase vzniku sa Kriváň zaraďoval medzi tri grand hotely v Tatrách. Projekt vytvoril slávny architekt Guido Hoepfner v spolupráci s Gézom Györgyim v období Belle époque, kedy prevládal secesný štýl. Preto bol hotel, vrátane všetkého zariadenia, navrhnutý v tomto štýle. V hoteli boli aj kúpele. Medzi prvých hostí grand hotela patril arcivojvoda Charles Stephen a jeho rodina, pričom ho očarila najmä hotelová hala a reštaurácia. Po vytvorení Česko-Slovenska hotel premenovali na Kriváň po slovenskom národnom vrchole.

Grand Hotel Hviezdoslav bol otvorený v roku 1923 a nesie meno najväčšieho slovenského básnika. Vnútorné vybavenie a nábytok hotela navrhli prominentní návrhári vo výnimočnom štýle, tzv. Rondo-Kubizme, ktorý bol v tom čase v Česko-Slovensku národným štýlom.

Pred svetovým pohárom FIS v roku 1935 nahradila starú turistickú reštauráciu nová jedáleň vo francúzskom štýle a bar, ktorému sa podľa vtedajších kritikov v Tatrách nič nevyrovnalo.

Od roku 1953 sa hotelový komplex využíval ako sanatórium, ktoré postupne chátralo a nakoniec bolo kvôli zlému stavu zatvorené.

### Rekonštrukcia komplexu v rokoch 2003 - 2009

V roku 2003 pripravil architekt Peter Černo novú štúdiu rekonštrukcie a stavby bývalého liečebného domu Hviezdoslav. Cieľom projektu bolo transformovať historicky chránené budovy (z centrálneho zoznamu registrovaných pamiatok z roku 1963) na luxusný päťhviezdičkový hotel, ktorý splní očakávania a požiadavky budúceho prevádzkovateľa, spoločnosti Kempinski. Pri úprave interiéru mal ambíciu byť čo najbližšie k pôvodnému historickému vzhľadu. Počas príprav hľadal archívne materiály, historické fotky a ďalšie dokumenty, ktoré sa použili pri rekonštrukcii.

Obnovenie hotela bol nesmierne náročný proces a trval viac ako 4 roky. Komplex sa nachádza v Národnom parku Vysoké Tatry s najvyšším stupňom ochrany. Je to tiež budova, ktorá je na zozname ako stupeň II, čo z nej robí národnú pamiatku.

Galéria
-------

* Grand Hotel Kempinski High Tatras - História hotela
* Pôvodná Vila Jánošík Pôvodná Vila Jánošík
* Pohľad na pôvodný Grand Hotel zo Štrbského Plesa Pohľad na pôvodný Grand Hotel zo Štrbského Plesa
* Kaviareň Grand Hotela Kaviareň Grand Hotela
* Budova Kriváň Budova Kriváň
* Budova Grand Hotela Budova Grand Hotela
* Panoramatický pohľad na Vysoké Tatry Panoramatický pohľad na Vysoké Tatry
* Budova Grand Hotela Budova Grand Hotela
* Pohľad na hotel z vtáčej perspektívy Pohľad na hotel z vtáčej perspektívy
* Predná časť Grand Hotela Predná časť Grand Hotela
* Predná časť Grand Hotela Predná časť Grand Hotela
* Pohľad na Grand Hotel a v pozadí vrchol Kriváň Pohľad na Grand Hotel a v pozadí vrchol Kriváň
* Pohľad na Grand Hotel zo Štrbského Plesa Pohľad na Grand Hotel zo Štrbského Plesa
* Pohľad na Grand Hotel zo Štrbského Plesa Pohľad na Grand Hotel zo Štrbského Plesa
* Pohľad na hotel z vtáčej perspektívy Pohľad na hotel z vtáčej perspektívy
* Pôvodná trasa tatranskej električky Pôvodná trasa tatranskej električky
* Pohľad na Grand Hotel zo Štrbského Plesa Pohľad na Grand Hotel zo Štrbského Plesa
* Vstup do pôvodného Grand Hotela Vstup do pôvodného Grand Hotela

Iné projekty
------------

Commons
* Spolupracuj na Commons Commons ponúka multimediálne súbory na tému **Grand Hotel Kempinski High Tatras**

Externé odkazy
--------------

* Kempinski oficiálny web

Referencie
----------

1. ↑   *Archivovaná kópia* [online]. [Cit. 2013-08-05]. Dostupné online. Archivované 2013-11-21 z originálu.

Súradnice: 49°07′10″S 20°03′32″V﻿ / ﻿49,11942°S 20,058954°V﻿ / 49.11942; 20.058954

| * z
* d
* u
Štrba |
| --- |
| Samospráva | 
* *Starosta:* Michal Sýkora (od 1990)
* *Obecné časti:* Štrbské Pleso
* Tatranská Štrba

 |
| Geografia | 
* Popradská kotlina
* Vysoké Tatry
* Dúbrava
* Dielnica
* Štrbský potok
* Važecká jaskyňa
* *Chránené územia:* Blatá
* Mlynická dolina
* Pastierske
* Pavlová

 |
| Pamiatky a stavby | 
* Evanjelický kostol
* Grand Hotel Kempinski
* Hotel Baník
* Hotel FIS
* Hotel Patria
* Liečebný dom Solisko
* Šoldov
* *Zoznam kultúrnych pamiatok*

 |
| Doprava | 
* *Cestná:* D1
* I/18
* II/537
* II/538
* Cesta Slobody
* *Železničná:* Tatranské elektrické železnice
* Železničná trať Žilina – Košice
* Železničná trať Štrbské Pleso – Štrba
* žst. Štrba
* žst. Štrbské Pleso

 |
| Šport | 
* Lyžiarsky areál Štrbské Pleso
* ME v hokeji 1925
* MS v severskom lyžovaní 1970
* *K:Šport*

 |
| Osobnosti | 
* *K:Osobnosti*

 |